da da da da da da da da da da da da da da da da da da sv da da da da da da da da
Vejledning til ansøgning af kunstsponsorat
Hvem kan søge et sponsorat?
I 2021-2022 kunne uddannelsessteder indenfor postnummer 3700-4799 søge et kunstsponsorat.
Hvor mange penge kan der ansøges om?
Man kan ansøge om op til 100.000 kroner.
Betingelser for tildeling af et sponsorat
Kunstsponsoratet skal munde ud i et permanent værk/udsmykning til uddannelsesstedet, hvorfor det skal udføres inden for genren billedkunst, skulptur, kunsthåndværk eller design.
Værket/udsmykningen skal udføres i samarbejde med en kunstner – gerne en lokal kunstner fra området.
Det er ligeledes et krav, at der før, under eller efter udsmykningens udførelse lægges stor vægt på, at børnene/de unge bliver inddraget i en kreativ proces med kunstneren omkring den specifikke udsmykning.
Ansøgningen skal indeholde følgende generelle informationer:
Hvem der er ansøger
En beskrivelse af udsmykningen
En beskrivelse af, hvordan udsmykningen skal udføres, inkl. materialevalg
Hvilke børn/unge (alder/klassetrin) fra uddannelsesstedet, der inddrages i projektet
Hvilken forventet effekt udsmykningen og dennes proces vil have for børnene/de unge
Hvor udsmykningen skal placeres på uddannelsesstedet
CV for kunstneren/kunstnerne skal vedlægges. Hvis kunstneren er ansat på uddannelsesstedet eller på anden vis har nære relationer hertil, bør det fremgå.
Ansøgningen vurderes af en komité fra LB Foreningen.
Hvem skal ansøgningen sendes til?
Ansøgningen sendes til Nicoline Skjærlund, nisk@lb.dk
* Kunstsponsoraterne var i 2015-2018 alene forbeholdt folkeskoler, mens perioden 2019-2022 er forbeholdt alle andre uddannelsessteder end folkeskoler.